
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea conturilor de execuţie ale bugetului local al Municipiului Focşani, 

bugetelor instituţiilor publice finanţate integral / parţial din venituri proprii,
bugetului împrumuturilor interne precum şi a situaţiilor financiare, 
inclusiv  anexele la acestea,  pe anul 2013
                Consiliul Local al Municipiului Focşani, judeţul Vrancea, întrunit în şedinţă ordinară,

_ văzând proiectul de hotărâre iniţiat de Primarul Municipiului Focşani, prin care se propune aprobarea conturilor de execuţie ale bugetului local al Municipiului Focşani, bugetelor instituţiilor publice finanţate integral / parţial din venituri proprii, bugetului împrumuturilor interne precum şi a situaţiilor financiare, inclusiv  anexele la acestea,  pe anul 2013, raportul Directiei economice înregistrat la nr. 8542/17.02.2014 ;

_văzând avizul favorabil al Comisiei de buget şi administraţie publică;

_ în conformitate cu prevederile art. 57 din Legea nr. 273/2006 privind finanţele publice locale, cu modificările şi completările ulterioare;

_ în baza art. 36 alin. (2) lit. “b”, alin. (4) lit. “ a“ şi în temeiul art. 45 alin.  (2) lit. “a” din Legea nr. 215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

           Art. 1 Se aprobă contul de execuţie al bugetului local al Municipiului Focşani pe anul 2013 la venituri în sumă de 253.410.836,00 lei şi la cheltuieli în sumă de 249.747.681,61 lei, conform anexelor de la nr. 1 la nr.6  care fac parte integrantă din prezenta hotărâre.

          Art. 2 Se aprobă contul de execuţie al bugetelor instituţiilor publice finanţate integral din bugetul local pe anul 2013 în sumă totală de 249.747.681,61 lei , conform anexelor de la nr.7 la nr. 41  care fac parte integrantă din prezenta hotărâre.

         Art. 3 Se aprobă contul de execuţie al bugetelor instituţiilor publice finanţate integral/partial din venituri proprii pe anul 2013, la venituri în sumă de 15.270.294,52 lei şi la cheltuieli în sumă de 15.144.465,44 lei, conform anexelor de la nr. 42 la nr. 119 care fac parte integrantă din prezenta hotărâre.
         Art. 4 Se aprobă contul de execuţie al bugetului împrumuturilor interne pe anul 2013, la cheltuieli în sumă de 52.410.034,77 mii lei, conform anexelor de la nr. 120 la nr. 122 care fac parte integrantă din prezenta hotărâre.
         Art. 5  Se aproba situaţiile financiare, inclusiv anexele la acestea,  pe anul 2013 conform anexelor de la nr.123 la nr.148 care fac parte integrantă din prezenta hotărâre.

        Art. 6 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focsani, conform legii, care va asigura executarea acesteia prin Direcţia Economică.

    PREŞEDINTE DE ŞEDINTĂ,

                                                                                        CONTRASEMNEAZĂ:
        Horhocea Dragoş                                                       SECRETARUL MUNICIPIULUI   

                                                                                                              FOCŞANI









       Eduard Marian Corhană
Municipiul Focşani, 27 februarie 2013                                                     

